แจ็ก กรีลิช

แจ็ก ปีเตอร์​ กรีลิช (; เกิด 10 กันยายน ค.ศ. 1995) เป็นนักฟุตบอลชาวอังกฤษเชื้อสายไอริช เล่นได้ทั้งในตำแหน่งปีกซ้ายและกองกลางตัวรุก ปัจจุบันเล่นให้แก่เอฟเวอร์ตัน โดยยืมตัวจากแมนเชสเตอร์ซิตีและทีมชาติอังกฤษ

 ประวัติ 
กรีลิชเกิดเมื่อวันที่ 10 กันยายน ค.ศ. 1995 ที่เมืองโซลิฮัลล์ ทวดของเขาคือบิลลี แกร์ราตี ซึ่งเคยคว้าแชมป์เอฟเอคัพกับแอสตันวิลลาเมื่อปี ค.ศ. 1905 โดยเควิน กรีลิช พ่อของแจ็ก กรีลิช เป็นแฟนอย่างเหนียวแน่นของแอสตันวิลลา เคยผ่านการเห็นแอสตันวิลลาประสบความสำเร็จทั้งคว้าแชมป์ลีกและยูโรเปียนคัพ (ยูฟ่าแชมเปียนส์ลีก ในปัจจุบัน) มาแล้วในยุคทศวรรษที่ 80 โดยเฉพาะในนัดชิงยูโรเปียนคัพ เควินเป็นหนึ่งในผู้ที่ได้ไปนั่งชมถึงอัฒจรรย์ที่สนามเดอไคป์ ในเมืองรอตเทอร์ดาม  ประเทศเนเธอร์แลนด์ เลยทีเดียว เควินจึงปลูกฝังให้แจ็กรักในแอสตันวิลลาตั้งแต่อายุได้ 4 ขวบ ด้วยการพาไปนั่งชมการแข่งขันของสโมสรที่อัฒจรรย์ฝั่งดักเอลลิสสแตนด์ 

แจ็ก กรีลิช เป็นนักฟุตบอลที่สวมถุงเท้าเมื่อลงแข่งขันในลักษณะแบบพับลงมาครึ่งแข้ง โดยได้รับแรงบันดาลใจมาจากจอร์จ เบสต์ อดีตกองกลางในระดับตำนานของแมนเชสเตอร์ยูไนเต็ด
 ระดับสโมสร 
กรีลิชได้เข้ามาร่วมทีมเยาวชนของแอสตันวิลลาเมื่อปี ค.ศ. 2001 ขณะอายุได้ 6 ขวบ ก่อนจะก้าวขึ้นมาติดทีมชุดใหญ่เมื่อปี ค.ศ. 2013 ขณะอายุได้ 18 ปี หลังจากนั้นสโมสรนอตส์เคาน์ตีได้ยืมตัวไปใช้งานเป็นเวลา 1 ฤดูกาล

หลังจากหมดสัญญายืมตัวแล้ว กรีลิชจึงได้กลับมาร่วมทีมแอสตันวิลลาพร้อมกับฟอร์มที่ดีขึ้นอย่างมากโดยในฤดูกาล 2014-15 ที่สามารถโชว์ฟอร์มได้อย่างโดดเด่น โดยเฉพาะในรอบรองชนะเลิศของรายการเอฟเอคัพที่แอสตันวิลลาเอาชนะทีมใหญ่อย่าง ลิเวอร์พูล ไปได้ 2-1 ที่สนามเวมบลีย์ เมื่อวันที่ 19 เมษายน ค.ศ. 2015

 อ้างอิง 

แหล่งข้อมูลอื่น

หมวดหมู่:บุคคลที่ยังมีชีวิตอยู่
หมวดหมู่:ชาวอังกฤษเชื้อสายไอริช
หมวดหมู่:นักฟุตบอลชาวไอริช
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:กองกลางฟุตบอล
หมวดหมู่:ผู้เล่นในพรีเมียร์ลีก
หมวดหมู่:บุคคลจากโซลิฮัลล์
หมวดหมู่:ปีกฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:บุคคลจากเบอร์มิงแฮม
หมวดหมู่:ผู้เล่นในชุดชนะเลิศยูฟ่าแชมเปียนส์ลีก